நிராகரிப்பின் வலி.! - காதல் தோல்வி கவிதைகள்

காதல் தோல்வி அடைந்த  
     செய்தியை 
     ஒரு நாள் முழுக்க 
     முதலில் யாரிடம் சொல்வதென்றே 
     தெரியவில்லை.! 
    எனக்கு நேரும் எந்த விதமான 
     தோல்விகளானாலும் 
    முதன் முதலில் அவளுடைய 
     தன்னம்பிக்கை உடனான 
     ஆறுதல் வார்த்தைகளுக்காய் அவளை  
     தேடி ஓடி பழக்கப்பட்டவன். 
     ஆறுதல் சொல்பவளே 
     இதயத்தை உடைத்து அனுப்பினால் 
     என்ன செய்வேன் .??? 
   உண்மையில் நிராகரிப்பின் 
   வலி மிக கொடியது என்பதை 
    இதோ இந்த கணம் தான் 
    உணர்கிறேன் நான்.! 
    காதலை , காகிதங்களில் வெறும் கவிதைகளாய் 
   நிறுத்திக்கொள்ள தெரியாதவனின் 
    காதல் தோல்வியை என்  வாழ்க்கை 
    பக்கங்களில் என் கண்ணீர் துளிகள் 
    இனி வரும் நாட்களில் 
    எழுதிக்கொண்டிருக்கும் .!